Laboratorium-apies ontsnap ná ongelukArgieffoto (Foto: André Ueberbach via Wikimedia Commons) Vier apies het in Pennsilvanië in die VSA ontsnap toe ŉ vragmotor wat 100 apies na ŉ laboratorium vervoer het, in ŉ ongeluk betrokke was. Die polisie het ŉ soektog van stapel gestuur en die publiek gemaan om nie die diere te nader nie. Die vragmotor, op pad na ŉ laboratorium, het Vrydagmiddag in Danville teen ŉ vullisverwyderingsvoertuig gebots. Die polisie het op Twitter gesê “vier apies het van die ongelukstoneel in die omliggende gebied ontsnap”. Drie is later aangekeer, maar teen Saterdagoggend was een nog op vrye voet. Die plaaslike WNEP-nuuswebwerf sê ŉ polisiehelikopter met hittekameras is gebruik om die makaak-apies te vervoer. Beamptes op die grond het skerp flitsligte gebruik. Die polisie in Pennsilvanië het ŉ foto vrygestel van een van die apies wat in die ysige koue in ŉ boom naby Route 54 geklouter het. ŉ Verslaggewers het gesê polisiebeamptes het die apie omring voor skote met ŉ onbekende wapen geskiet is. “Jongste: Daar is nog steeds een apie wat vermis word. Ons versoek dat niemand ŉ poging aanwend om na die dier te soek of hom te vang nie,” het die polisie Saterdagoggend op Twitter gesê. Makake kan tot $10 000 (ongeveer R150 000) kos en is groot in aanvraag vir navorsing oor koronavirus-entstof, aldus die New York Times. Hulle kan tot 30 jaar oud word in aanhouding. The vehicle carrying an estimated 100 monkeys was involved in a crash and the monkeys escaped, a state trooper says. https://t.co/o5ZdKiieJg — NBC News (@NBCNews) January 22, 2022 A truck carrying about 100 monkeys crashed in central Pennsylvania, state police said, as authorities searched for at least three of the monkeys that apparently escaped. The truck had been on its way to a lab, state police said. https://t.co/pOcFqIUrjb — The Associated Press (@AP) January 22, 2022